הימאצ'ל פרדש

הימאצ'ל פרדש (בהינדי: हिमाचल प्रदेश; באנגלית: Himachal Pradesh) היא מדינה בצפון הודו אשר גובלת מדרום בהריאנה, בדרום מזרח באוטר פרדש במזרח באוטראקהאנד, במערב בפנג'אב, במזרח בטיבט ובצפון בג'אמו וקשמיר. השם "הימאצ'ל פרדש" מורכב מצירוף מילים בסנסקריט ובהינדי ומשמעותו "ארץ הרי השלג".

היסטוריה
הימאצ'ל פרדש הוקמה ב-1949, כאיחוד של מספר מדינות נסיכותיות בהודו הבריטית. המדינה הוגדרה כמדינה חלק ג', סיוג שהתייחס לחלקי הנספח לחוקת הודו שהגדיר את מעמד המדינות השונות ואשר המדינות שנכללו בו היו בעלי מידה מועטת של שלטון עצמי, והועמד בראשה נציב כללי. לצד הנציב, הוקמה האספה המחוקקת של הימאצ'ל פרדש, גוף מחוקק בן 36 חברים. ב-1954 אוחדה בילספור, גם היא מדינה חלק ג', עם הימאצ'ל פרדש.

בוועדה לארגון מחדש של המדינות ב-1956 תמכה דעת הרוב באיחוד המדינה עם פנג'אב, אך בחוק ארגון מחדש של המדינות הוחלט להפוך את המדינה לטריטוריית איחוד.

ב-1966 ו-1967 הוספו מחוזות נוספים להימאצ'ל פרדש מפנג'אב, שאורגנה מחדש. ב-25 בינואר 1971 היא הוכרזה כמדינה לכל דבר - אחרי פיצול של מדינת פנג'אב לשלוש המדינות פנג'אב, הימאצ'ל פרדש והריאנה.

 טופוגרפיה, גאוגרפיה ואקלים
טופוגרפיה
המדינה שוכנת ברובה בתחום ההימאלאיה ההודית ולכן מורכבת מפסגות הרים ועמקים בהם זורמים נחלים.

גאוגרפיה
 ערים מרכזיות: שימלה, דרמסאלה (ובה העיירות באגסו דרמקוט ומקלאוד גנג'), מאנדי, קולו, צ'אמבה, המירפור ודלהאוזי.
 יישובים תיירותיים ומרכזי עלייה לרגל : מנאלי, העמקים קולו ופרוואטי (הכפרים קאסול, נאגאר, מניקארן, מלאנה, קירגנגה ועוד), העמקים ספיטי וקינור.
 הגשר מעל נהר הסוטלג' הוא הגבוה ביותר בהודו ואחד הגבוהים באסיה.

אקלים
העונה המומלצת לביקור בהימאצ'ל פרדש היא ממרץ עד מחצית יולי, וממחצית ספטמבר עד לתחילת נובמבר.

כלכלה ותיירות
250px|ממוזער|שמאל|מנזר קי
בעמקי ההרים כעמק קולו מגדלים מטעי פרי נשירים, בעיקר תפוחים.

המדינה מהווה יעד תיירותי חשוב בשל נופי ההרים המרשימים שלה ומסלולי הטרקים שבה ואף אתרי הסקי כסולאנג נולה.

תחבורה
תעופה
בבהונטאר הסמוכה לקולו יש שדה תעופה, ופועלות ממנו טיסות יומיות לניו דלהי, ישירות או דרך שדה התעופה ג'ובר האטי, 25 ק"מ משימלה. שדה תעופה שלישי נמצא בגאגל, בסמוך לקנגרה.
תנאי מזג האוויר הקשים בחורף מגבילים את אפשרויות הטיסה, כמו גם קוצר המסלולים המאפשר המראה ונחיתה של מטוסים קטנים יחסית כמטוסי הדורניר בני 18 המושבים הפועלים בהם.

רכבת
השטח ההררי של הימאצ'ל פרדש מקשה על סלילת מסילות ברזל, אך לשימלה מגיעה מסילה צרה, מסילת קאלקה-שימלה. בקו זה פועלת רכבת ה"שיואליק אקספרס" האיטית למדי, אך המצטיינת בנופים מרהיבים, בהישג ההנדסי המרשים של הקמתה ובמעברה ב-103 מנהרות וגשרים רבים.

מסילה נוספת מחברת את הערים פאתאנקוט שבפאנג'אב וג'וגינדרנגאר. גם היא פועלת בעיקר בשל ערכה התיירותי.

כבישים
שמונה דרכים ראשיות באורך כולל של 1235 ק"מ נסללו במדינה. בנוסף להן קיימת רשת מסועפת של דרכים אזוריות, אך רובן עבירות רק בחלק מהשנה בשל שלג, הצפות מונסון, גלישות בוץ והתמוטטויות מצוקים. הכביש ממנאלי ללה נסגר למעבר למשך מרביתו של החורף.

דמוגרפיה

תרבות

מחוזות
שמאל|ממוזער|250px|מפת המחוזות
שמות המחוזות לפי המספרים שבמפה:

צ'אמבה
 לאהול וספיטי (בירה: קילונג) - המחוז הגדול ביותר.
 קנגרה (בירה: דרמסאלה)
קולו (בירה: קולו) - יישובים חשובים: נאגאר ומנאלי (בעמק קולו, הכפר היחיד בו השפה המדוברת היא קנאשי), מניקארן וקאסול (עמק פרוואטי).
אונה
 המירפור (בירה: המירפור)
 מאנדי (בירה: מאנדי)
בילאספור (בירה: בילאספור)
קינור (בירה: רקונג פאו) - עמק קינור
 סולן (בירה: סולן)
 שימלה (בירה: שימלה, כמו כן בירת המדינה)
 סירמאור (בירה: נאהאן) - במחוז זה נהרות, נחלים ואגמים רבים (ביניהם אגם רנוקה - האגם הטבעי הגדול ביותר בהימאצ'ל פרדש) ופארק לחיות בר. גבולו המזרחי של המחוז הוא נהר היאמונה. בנאהאן (הבירה) קיימים מבנים משנת 1621 ובה גם מרכז אדמיניסטרטבי, שוק, ארמון עתיק (ראג'ה מאהאל) ותחנת אוטובוס. בגבול המחוז עם אוטר פארדאש ואוטרנצ'ל, על גדות היאמונה, נמצאת עיירת מסחר חשובה - פאונטה סאהיב, ובה מקדש לגובינד סינג.

קישורים חיצוניים


 האתר הרשמי של המדינה


 הערות שוליים 

*
קטגוריה:הודו: מדינות וטריטוריות איחוד
קטגוריה:מדינות וטריטוריות שהוקמו ב-1971
קטגוריה:הודו: טריטוריות איחוד לשעבר